ข่าวร้ายเยอะ
หุ้นเอเชียกอดคอแดงเถือก พักตัวทั่วเอเชีย
20 ส.ค. 2554

หุ้นเอเชียกอดคอแดงเถือก พักตัวทั่วเอเชีย
โดย..นายกระทิง&amp;หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 18 พ.ค. 2554
หุ้นเอเชียกอดคอแดงเถือก พักตัวทั่วเอเชีย ... หุ้นไทยก่อนหยุดยาวลงมาปิด 1,084.96 จุด ร่วง 1.31 จุด มูลค่าซื้อขาย 28,738 ล้านบาท
โอ้โฮ... ทั้งฝรั่งกองทุน/สถาบัน พากันขายแรง ต่างชาติขายมากถึง 2,005 ล้านบาท
ถึงคราวตลาดพักตัว เป็นโอกาสตั้งรับซื้อ ไม่ต้องไล่ แต่ตั้งรับ เดี๋ยวก็ได้ของ ขออย่างเดียวเลือกหุ้นปัจจัยพื้นฐานดี เข้าออกได้ ไม่ใช่ซื้อแล้วถูกขัง
หุ้นที่เข้าออกง่าย อีกตัว อินโดรามาฯ (IVL) ปิดครั้งสุดท้าย 53.25 บาท วันนี้ (18 พ.ค. โชว์กำไรแล้วต้องตะลึงดีกว่าคาดมั่กๆ เฉพาะไตรมาสเดียวฟาดไปครึ่งๆ ของทั้งปี
“ศศิธร พงศธร” เอ็มดี แอล เอช ไฟแนนซ์เชียล กรุ๊ป (LHBANK) อดรนทนถือหุ้นมาได้ตั้งนาน ก็ทนไม่ไหวซะแล้ว หุ้นเข้าตลาดวันแรก ขนหุ้นออกมาขายทิ้ง 5.4 ล้านหุ้น ได้ราคา 1.78 บาท รับได้ร่วมๆ 10 ล้านบาท วันเดียวกัน “อภิชาติ ศรีแสงแก้ว” ผู้บริหารขาย 5 แสนหุ้น ราคาเดียวกัน ... ถ้าไม่เหนือบ่ากว่าแรง ควรชี้แจงให้รายย่อยสบายใจถึงที่มาที่ไป ที่ต้องขายมากมายตั้งแต่วันแรก ... ขนาดผู้บริหารยังไม่ถือ แล้วจะเรียกร้องให้ใครลงทุนได้ยังไง